କେଶଦୁରାପାଳଃ କେନ୍ଦ୍ର ଓ ରାଜ୍ୟ ସରକାର ଲୋକମାନଙ୍କ ପାଇଁ ବିଭିନ୍ନ ଯୋଜନା କରୁଛନ୍ତି ,ପ୍ରଧାନମନ୍ତ୍ରୀ ଆବାସ ଯୋଜନା, ସ୍ୱଚ୍ଛ ଭାରତ ଅଭିଯାନ, ସ୍ବଚ୍ଛ ପାନୀୟ ଜଳ ଯୋଜନା ରେ ସ୍ବଜଳଧାରା ଯୋଜନା, ବସୁଧା ଯୋଜନା ଏମିତି ଅନେକ ଥିବା ବେଳେ ସରକାରୀ ବାବୁଙ୍କର ଆନ୍ତରିକତାର ଅଭାବ ଯୋଗୁ ଅନେକ ଯୋଜନାର ସୁଫଳ ଜନସାଧାରଣ ପାଇପାରୁ ନ ଥିବା ଅଭିଯୋଗ ହେଉଛି ।ସ୍ବାଧୀନତାର ୭୪ବର୍ଷ ପରେ ମଧ୍ୟ ସୁଧୁରି ପାରୁନି ଗାଁର ପାନୀୟ ଜଳ ସମସ୍ୟା ଫଳରେ ଲୋକମାନେ ବସୁଧା ଯୋଜନାରେ ଏବେ ମଧ୍ୟ ପାଇପ୍ ପାଣି ନ ପାଇ ଜଳ ଯନ୍ତ୍ରଣା ଭୋଗୁଛନ୍ତି ।
ଗ୍ରାମରେ ଦୁଇଶହରୁ ଉର୍ଦ୍ଧ ପରିବାର ବାସ କରୁଥିବା ବେଳେ ନଳକୂଅ ହିଁ ପ।ନୀୟ ଜଳ ପାଇଁ ଉରସା ହୋଇଥିବା ଦେଖିବାକୁ ମିଳିଛି । ଭୁୟାଁ ସାହିରେ ଥିବା ନଳକୂପ ରେ ପ୍ରାୟ ଅନେକ ସମୟ ଜଳସଙ୍କଟ ଦେଖାଯାଉଛି ।
ପାନୀୟ ଜଳର ଅଭାବ ଯୋଗୁଁ ଲୋକେ ବାଧ୍ୟ ହୋଇ ପୋଖରୀ ର ଦୂଷିତ ପାଣି ପିଉ ଥିବା ରାମବାସୀ ଅଭିଯୋଗ କରିଛନ୍ତି । ଏ ସଂପର୍କରେ ବ୍ଳକ ଜଳ ଯୋଗାଣ ଯନ୍ତ୍ରୀ ଙ୍କୁ ପଚାରୀ ବାରୁ ସେ ମୁଁ ସେ ସଂପର୍କରେ ଜାଣି ନାହିଁ ବୋଲି କହୁଥିବା ବେଳେ ଉପଖଣ୍ଡ ଗ୍ରାମ୍ୟ ଜଳ ଯୋଗାଣ କାର୍ଯ୍ୟ ନିର୍ବାହୀ ଯନ୍ତ୍ରୀ ବଳରାମ ମିଶ୍ର ଙ୍କୁ ପଚାରିବାରୁ ୨୦ ନଂ ଜାତୀୟ ରାଜପଥ ସଂପ୍ରସାରଣ ବେଳେ ଠିକା କମ୍ପାନୀର ରାସ୍ତା କାମ ବେଳେ ଜେସିବି ଯୋଗୁଁ ପାଇପ୍ ଫଟାଇ ଦେଇଥିଲା ଏବେ ଏଥିପାଇଁ ଅର୍ଥ ମଞ୍ଜୁର ହୋଇଛି, ତୁରନ୍ତ କାର୍ଯ୍ୟ ହାତକୁ ନିଆଯିବ ବୋଲି ସେ କହିଛନ୍ତି ।
